pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สมาคมสถาบันการเงินของรัฐจัดประชุมครั้งที่ 1/2565
วันพุธที่ 5 มกราคม 2565
สมาคมสถาบันการเงินของรัฐจัดประชุมครั้งที่ 1/2565
สมาคมสถาบันการเงินของรัฐ (The Government Financial Institutions Association : GFA) จัดการประชุมคณะกรรมการสมาคม ครั้งที่ 1/2565 โดยมีกรรมการและผู้บริหารระดับสูงจากสถาบันการเงินของรัฐ ผู้แทนจาก สศค. และ สคร. เข้าร่วมประชุมในครั้งนี้
นายฉัตรชัย ศิริไล กรรมการผู้จัดการ ธนาคารอาคารสงเคราะห์(ธอส.) ในฐานะประธานกรรมการสมาคมสถาบันการเงินของรัฐ (The Government Financial Institutions Association : GFA) เป็นประธานการประชุมคณะกรรมการสมาคม ครั้งที่ 1/2565 โดยมีกรรมการและผู้บริหารระดับสูงจากสถาบันการเงินของรัฐ ผู้แทนจากสํานักงานเศรษฐกิจการคลัง (สศค.) และผู้แทนจากสํานักงานคณะกรรมการนโยบายรัฐวิสาหกิจ (สคร.) เข้าร่วมประชุมในครั้งนี้ โดยมีวาระสําคัญ ได้แก่ กําหนดให้มีการประชุมใหญ่สามัญประจําปี 2565 ของสมาคมในวันพุธที่ 2 มีนาคม 2565 พร้อมระเบียบวาระที่จะนําเสนอให้ที่ประชุมพิจารณาการมอบหมายหน้าที่ให้กับสถาบันการเงินสมาชิกในการขับเคลื่อนคณะอนุกรรมการด้านต่างๆ ที่สําคัญ จํานวน 6 คณะ เพื่อยกระดับการทํางานของสถาบันการเงินของรัฐให้มีการประสานงานและทํางานร่วมกัน ซึ่งจะเป็นส่วนสําคัญในการให้ความช่วยเหลือลูกค้าประชาชนได้ในอนาคต ได้แก่ ด้านการตรวจสอบภายในและด้านกํากับการปฏิบัติงาน (Compliance), ด้านสอบทานสินเชื่อ, ด้านบริหารความเสี่ยง, ด้านเทคโนโลยีสารสนเทศ และ ด้านการพัฒนาทรัพยากรบุคคล นอกจากนี้ยังมีการรายงานผลสําเร็จการจัดสัมมนาร่วม กับ ธปท. หอการค้าไทยและสภาหอการค้าไทยแห่งประเทศไทย ในหัวข้อ “ ธปท.-แบงก์รัฐ เดินหน้าฟื้นฟูธุรกิจ SME หลัง COVID 19” ที่มีผู้สนใจเข้าร่วมฟังการสัมมนาผ่านระบบ Zoom รวมกว่า 500 ราย และผู้ประกอบการ SMEs ที่แจ้งความประสงค์ขอสินเชื่อจากสถาบันการเงินของรัฐจํานวนกว่า 100 ราย ทั้งนี้ การประชุมดังกล่าว จัดขึ้นเมื่อวันที่ 5 มกราคม 2565 ผ่านระบบออนไลน์ ที่ได้ดําเนินการตามมาตรการป้องกันการแพร่ระบาดของเชื้อไวรัสโคโรนา 2019 (COVID-19)
รัฐบาลไทย-ข่าวทำเนียบรัฐบาล-สิ้นสุดโครงการเราชนะ สร้างเงินหมุนเวียนในระบบเศรษฐกิจไทยกว่า 2.7 แสนล้านบาท
วันพฤหัสบดีที่ 1 กรกฎาคม 2564
สิ้นสุดโครงการเราชนะ สร้างเงินหมุนเวียนในระบบเศรษฐกิจไทยกว่า 2.7 แสนล้านบาท
โครงการเราชนะมีวัตถุประสงค์ให้ความช่วยเหลือลดภาระค่าครองชีพแก่ประชาชน โดยสนับสนุนวงเงินสิทธิ์ช่วยเหลือแก่นผู้ได้รับสิทธิ์ จํานวน 33.2 ล้านคน คนละไม่เกิน 9,000 บ. ได้ดําเนินโครงการสิ้นสุดลงแล้วเมื่อวันที่ 30 มิ.ย.2564
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า โครงการเราชนะซึ่งมีวัตถุประสงค์เพื่อให้ความช่วยเหลือด้วยการลดภาระค่าครองชีพให้แก่ประชาชน เพื่อก่อให้เกิดการนําไปใช้เพื่อการใช้จ่ายสําหรับการอุปโภคบริโภค โดยเฉพาะอย่างยิ่งค่าใช้จ่ายสาธารณูปโภคที่จําเป็นและค่าใช้จ่ายสําหรับการเดินทาง อันจะก่อให้เกิดการหมุนเวียนในระบบเศรษฐกิจไทย เนื่องจากสถานการณ์การแพร่ระบาดระลอกใหม่ของโรคติดเชื้อไวรัสโคโรนา 2019 หรือ COVID-19 โดยสนับสนุนวงเงินสิทธิ์ช่วยเหลือให้แก่ประชาชนผู้ได้รับสิทธิ์ จํานวน 33.2 ล้านคน คนละไม่เกิน 9,000 บาทได้ดําเนินโครงการสิ้นสุดลงแล้วเมื่อวันที่ 30 มิถุนายน 2564 โดยมียอดใช้จ่ายทําให้มีเม็ดเงินหมุนเวียนในระบบเศรษฐกิจ รวมทั้งสิ้น 273,475 ล้านบาท
ทั้งนี้ โฆษกกระทรวงการคลังขอขอบคุณหน่วยงานภาคีเครือข่ายของกระทรวงการคลังที่มีส่วนสําคัญในการอํานวยความสะดวกแก่ประชาชน ผู้ประกอบการร้านค้าและผู้ให้บริการที่เข้าร่วมโครงการเราชนะตลอดระยะเวลาที่ผ่านมา จนสามารถบรรลุวัตถุประสงค์ของโครงการได้
สํานักงานเศรษฐกิจการคลัง โทร. 02273 9020 ต่อ 3533 3566 3579 และ 3595 (เฉพาะวันและเวลาราชการ)
Call Center ธนาคารกรุงไทย จํากัด (มหาชน)โทร. 021111122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-ครม.อนุมัติหลักการกำหนดให้สาขานิติวิทยาศาสตร์และสาขาชีวอนามัยและความปลอดภัย เป็นสาขาวิชาชีพวิทยาศาสตร์และเทคโนโลยีควบคุม เพิ่มขึ้น
วันอังคารที่ 18 มกราคม 2565
ครม.อนุมัติหลักการกําหนดให้สาขานิติวิทยาศาสตร์และสาขาชีวอนามัยและความปลอดภัย เป็นสาขาวิชาชีพวิทยาศาสตร์และเทคโนโลยีควบคุม เพิ่มขึ้น
ครม.อนุมัติหลักการกําหนดให้สาขานิติวิทยาศาสตร์และสาขาชีวอนามัยและความปลอดภัย เป็นสาขาวิชาชีพวิทยาศาสตร์และเทคโนโลยีควบคุม เพิ่มขึ้น หวังควบคุมวิชาชีพให้เป็นไปตามหลักวิชาการที่เป็นสากล
วันที่ 18 มกราคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติหลักการร่างพระราชกฤษฎีกากําหนดสาขาวิชาชีพวิทยาศาสตร์และเทคโนโลยีควบคุม (ฉบับที่ ..) พ.ศ. .... ซึ่งมีสาระสําคัญเป็นการกําหนดให้สาขานิติวิทยาศาสตร์และสาขาชีวอนามัยและความปลอดภัย เป็นสาขาวิชาชีพวิทยาศาสตร์และเทคโนโลยีควบคุม เพิ่มขึ้น
ทั้งนี้เพื่อให้คณะกรรมการสภาวิชาชีพวิทยาศาสตร์และเทคโนโลยีสามารถดําเนินการส่งเสริมและพัฒนาวิชาชีพวิทยาศาสตร์และเทคโนโลยีด้านนิติวิทยาศาสตร์ และด้านอาชีวอนามัยและความปลอดภัยได้ด้วยการควบคุมดูแลความประพฤติของผู้ประกอบวิชาชีพดังกล่าวให้ถูกต้องตามจรรยาบรรณแห่งวิชาชีพ
โดยใช้กลไกในการออก การพักใช้ และการเพิกถอนใบอนุญาตให้แก่ผู้ประกอบวิชาชีพวิทยาศาสตร์และเทคโนโลยีควบคุมในการจัดการควบคุมวิชาชีพดังกล่าวได้ครอบคลุมตามหลักวิชาการที่เป็นสากล
ทั้งนี้ในปัจจุบันความเจริญก้าวหน้าทางวิชาการด้านวิทยาศาสตร์และเทคโนโลยีพัฒนาและขยายสาขาเพิ่มขึ้นเป็นจํานวนมาก เพื่อเป็นการป้องกันความเสี่ยงต่อชีวิตและทรัพย์สินของผู้ปฏิบัติงาน ประชาชน และสิ่งแวดล้อม จึงสมควรกําหนดให้วิชาชีพวิทยาศาสตร์และเทคโนโลยีสาขานิติวิทยาศาสตร์และสาขาอาชีวอนามัยและความปลอดภัย เป็นวิชาชีพวิทยาศาสตร์และเทคโนโลยีควบคุม เพื่อเป็นการส่งเสริมและควบคุมการประกอบวิชาชีพดังกล่าว รวมทั้งเพื่อประโยชน์ในการคุ้มครองความปลอดภัยในชีวิตและสร้างสภาพแวดล้อมที่เอื้อต่อการมีสุขภาพดีของประชาชน
รัฐบาลไทย-ข่าวทำเนียบรัฐบาล-ออมสินขนโปรจัดเต็ม ในงาน Money Expo 2022 ครั้งที่ 22
วันพุธที่ 11 พฤษภาคม 2565
ออมสินขนโปรจัดเต็ม ในงาน Money Expo 2022 ครั้งที่ 22
ธนาคารออมสินขนโปรจัดเต็ม ในงาน Money Expo 2022 ครั้งที่ 22 ชูเงินฝากเผื่อเรียกพิเศษ 109 ดอกเบี้ยสูงสุด 10.90% ต่อปี พร้อมของแจกมากมาย เปิดตัวแรง “ออมสิน เมตาเวิร์ส : GSB Metaverse” ครั้งแรกภายในงาน
นายวิทัย รัตนากร ผู้อํานวยการธนาคารออมสิน เปิดเผยว่า ธนาคารเข้าร่วมงานมหกรรมการเงิน Money Expo 2022 ครั้งที่ 22 ณ อิมแพ็ค เมืองทองธานี ระหว่างวันที่ 12-15 พฤษภาคม 2565 ด้วยแนวคิด “สร้างอนาคต สร้างธุรกิจ สร้างสังคม” มุ่งกระตุ้นเศรษฐกิจ ให้ประชาชนเข้าถึงสิทธิพิเศษด้านเงินฝาก สินเชื่อ และบริการทางการเงินมากมาย ที่ออมสินจัดโปรโมชันเพื่อลูกค้าบูธธนาคารออมสินและผู้เข้าชมงานโดยเฉพาะ
โปรโมชันเด่นด้านเงินฝาก ได้แก่ เงินฝากเผื่อเรียกพิเศษ 109 ดอกเบี้ยแบบ Step up สูงสุด 10.90% ต่อปี หรือเทียบเท่าเงินฝากประจํา 3.00% ต่อปี เพื่อส่งเสริมการออมเงินของแฟนคลับผลิตภัณฑ์เงินฝากธนาคารออมสิน เพียงเปิดบัญชีฝากเงินขั้นต่ํา 10,000 บาท สูงสุดไม่เกิน 500,000 บาท สามารถจองสิทธิ์ได้ภายในงาน เพียงวันละ 200 สิทธิ์ และจํากัดคนละ 1 บัญชีเท่านั้น
ด้านสินเชื่อมีโปรโมชันที่เป็นไฮไลต์ ได้แก่ สินเชื่อเคหะดอกเบี้ยพิเศษ สําหรับคนอยากมีบ้านทั้งสร้าง/ซื้อบ้าน ต่อเติมซ่อมแซม หรือต้องการรีไฟแนนซ์มาจากสถาบันการเงินอื่น อัตราดอกเบี้ยปีแรก 1.750% ต่อปี เฉลี่ย 3 ปี เท่ากับ 2.50% ต่อปี ได้ยกเว้นค่านิติกรรมสัญญา และค่าบริการสินเชื่อ ให้สิทธิ์แก่ผู้ที่ลงทะเบียนจองสิทธิ์ในงาน โดยต้องยื่นกู้ภายในวันที่ 30 มิ.ย.2565 ทํานิติกรรมสัญญาภายในวันที่ 30 ก.ย.2565 เท่านั้น และลูกค้า 220 คนแรก ยังจะได้รับ Gift Card มูลค่าสูงสุด 5,000 บาท อีกด้วย สินเชื่อ GSB Smooth BIZ สําหรับบุคคลธรรมดา/นิติบุคคล ที่ประกอบธุรกิจภาคการผลิต การพาณิชย์ เพื่อเป็นเงินทุนหมุนเวียนหรือไถ่ถอนจํานองจากสถาบันการเงินอื่น อัตราดอกเบี้ยต่ําสุด ปีที่ 1-2 = 2.99% ต่อปี ผ่อนชําระนาน 10 ปี วงเงินกู้สูงสุด 20 ล้านบาท พร้อมด้วยสินเชื่อเพื่อเป็นทุนประกอบอาชีพสําหรับผู้ที่ได้รับผลกระทบจากโควิด-19 ได้แก่ สินเชื่อ SMEs เต็มสุข เต็มสิบ / สินเชื่อออมสิน สร้างงาน สร้างอาชีพ / สินเชื่อออมสินห่วงใย (เพื่อสู้ภัยโควิด) เป็นต้น
และพบกับ “ออมสินเมตาเวิร์ส : GSB METAVERSE” ชุมชนแห่งใหม่บนโลกดิจิทัล ที่จะเปิดตัวครั้งแรกภายในงาน ให้ผู้ชมงานได้เปิดประสบการณ์ใหม่ในโลกเสมือนจริง ที่ธนาคารออมสินนํามาให้ผู้ชมงานได้สัมผัสก่อนใคร ทั้งนี้ ผู้ร่วมกิจกรรมที่บูธธนาคารออมสิน รับฟรี “กระปุกออมสินชิงช้าสวรรค์” (ของมีจํานวนจํากัด) พร้อมลุ้นรับของรางวัลมากมาย แล้วพบกันที่งานมหกรรมการเงิน Money Expo ครั้งที่ 22 ณ อิมแพ็ค เมืองทองธานี
รัฐบาลไทย-ข่าวทำเนียบรัฐบาล-กระทรวงคมนาคม และการรถไฟแห่งประเทศไทย ขอเชิญชวนคนไทยนั่งรถไฟฟ้าชานเมืองสายสีแดงมาเที่ยวงานสัปดาห์หนังสือแห่งชาติครั้งที่ 50
วันอังคารที่ 29 มีนาคม 2565
กระทรวงคมนาคม และการรถไฟแห่งประเทศไทย ขอเชิญชวนคนไทยนั่งรถไฟฟ้าชานเมืองสายสีแดงมาเที่ยวงานสัปดาห์หนังสือแห่งชาติครั้งที่ 50
และสัปดาห์หนังสือนานาชาติ ครั้งที่ 20 ระหว่างวันที่ 26 มีนาคม - 6 เมษายน 2565 ณ สถานีกลางบางซื่อ
กระทรวงคมนาคม และการรถไฟแห่งประเทศไทย (รฟท.) กระทรวงคมนาคมเชิญชวนคนไทยนั่งรถไฟฟ้าชานเมืองสายสีแดงเที่ยวงานสัปดาห์หนังสือแห่งชาติครั้งที่ 50 และสัปดาห์หนังสือนานาชาติ ครั้งที่ 20 ระหว่างวันที่ 26 มีนาคม - 6 เมษายน 2565 ณ สถานีกลางบางซื่อ
ร่วมลุ้นรับของที่ระลึกควรค่าแก่การสะสมจาก รฟท. เพียงกดติดตามเฟซบุ๊คเพจ ทีมพีอาร์การรถไฟแห่งประเทศไทย เพจ Bang Sue Grand Station สถานีกลางบางซื่อ และ YOUTUBE การรถไฟแห่งประเทศไทย OFFICIAL พร้อมกับแสดงบัตรประชาชนหน้างาน ก็จะได้รับของที่ระลึก ลิมิเต็ด เอดิชัน อาทิ โปสเตอร์ ก- ฮ ฉันรัก รฟท. เวอร์ชั่นพิเศษในโอกาสครบรอบ 126 ปี รฟท. พวงกุญแจสุดพิเศษรูปนาฬิกาสถานีกลางบางซื่อ ไม้บรรทัดหัวรถจักร 6 แบบ ข้าวผัดรถไฟ และบิ๊กเซอร์ไพรส์ต่างๆ ในงานมากมาย จํากัดรับสิทธิ์ของที่ระลึก 1 คนต่อชิ้นต่อวันเท่านั้น
สําหรับรายละเอียดกิจกรรมการรับของที่ระลึก
วันอังคารที่ 29 มีนาคม 2565 แวะเช็คอิน...เยี่ยมชมนิทรรศการ ก.ไก่- ฮ.นกฮูก ฉันรัก ❤️ รฟท. บริเวณประตู 1 สถานีกลางบางซื่อ รับโปสเตอร์ ก- ฮ ฉันรัก รฟท. เวอร์ชั่นพิเศษในโอกาสครบรอบ 125 ปี รฟท.และงานสัปดาห์หนังสือ ที่สถานีกลางบางซื่อ
** สงวนสิทธิ์คนละ 1 ชิ้นต่อวัน แสดงบัตรประชาชนหน้างานเพื่อเป็นหลักฐานเข้าร่วมกิจกรรมและรับของที่ระลึกภายในบูธนิทรรศการของรฟท.
** แต่ละวัน ของที่ระลึกที่จะแจกให้กับผู้เข้าร่วมกิจกรรม จะไม่ซ้ํากัน
รฟท. จะแจ้งให้ทราบก่อนล่วงหน้า 1 วัน ในเวลา 18.00 น. ทางเพจทีมพีอาร์รฟท.
รัฐบาลไทย-ข่าวทำเนียบรัฐบาล-เพิ่มส่วนลดค่าก๊าซหุงต้มแก่กลุ่มเปราะบาง
วันพฤหัสบดีที่ 31 มีนาคม 2565
เพิ่มส่วนลดค่าก๊าซหุงต้มแก่กลุ่มเปราะบาง
วันพฤหัสบดีที่ 31 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลห่วงใยประชาชนกลุ่มเปราะบางซึ่งจะได้รับผลกระทบจากสถานการณ์ราคาพลังงานมากที่สุด จึงอนุมัติงบกลาง รายการเงินสํารองจ่ายเพื่อกรณีฉุกเฉินหรือจําเป็น จํานวน 199.65 ล้านบาท ให้แก่กรมธุรกิจพลังงาน เพื่อเป็นค่าใช้จ่ายในโครงการยกระดับความช่วยเหลือส่วนลดค่าซื้อก๊าซ LPG หรือ ก๊าซหุงต้ม แก่ผู้มีรายได้น้อย โดยเป็นการเพิ่มส่วนลดค่าซื้อก๊าซหุงต้มผ่านบัตรสวัสดิการแห่งรัฐ จากเดิมที่ได้รับ คนละ 45 บาทต่อ 3 เดือน เพิ่มเป็น คนละ 100 บาท ต่อ 3 เดือน เริ่มตั้งแต่เดือน เม.ย. – มิ.ย. 2565 เพื่อช่วยบรรเทาภาระค่าใช้จ่ายในครัวเรือนแก่ประชาชนกลุ่มเปราะบางที่มีบัตรสวัสดิการแห่งรัฐจํานวน 3.6 ล้านคน ซึ่งคิดเป็นร้อยละ 27 ของผู้ถือบัตรสวัสดิการแห่งรัฐทั้งหมด 13.5 ล้านคน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม.เห็นชอบแผนอัตรากำลังโรงพยาบาลธรรมศาสตร์เฉลิมพระเกียรติ และคณะในศูนย์สุขศาสตร์ มหาวิทยาลัยธรรมศาสตร์ ปีงบประมาณ 2566-2670 จำนวน 1,058 อัตรา งบประมาณรวม 352 ล้านบาท
วันอังคารที่ 14 มิถุนายน 2565
ครม.เห็นชอบแผนอัตรากําลังโรงพยาบาลธรรมศาสตร์เฉลิมพระเกียรติ และคณะในศูนย์สุขศาสตร์ มหาวิทยาลัยธรรมศาสตร์ ปีงบประมาณ 2566-2670 จํานวน 1,058 อัตรา งบประมาณรวม 352 ล้านบาท
ครม.เห็นชอบแผนอัตรากําลังโรงพยาบาลธรรมศาสตร์เฉลิมพระเกียรติ และคณะในศูนย์สุขศาสตร์ มหาวิทยาลัยธรรมศาสตร์ ปีงบประมาณ 2566-2670 จํานวน 1,058 อัตรา งบประมาณรวม 352 ล้านบาท
วันที่ 14 มิถุนายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)เห็นชอบแผนอัตรากําลังโรงพยาบาลธรรมศาสตร์เฉลิมพระเกียรติ และคณะในศูนย์สุขศาสตร์ มหาวิทยาลัยธรรมศาสตร์ ปีงบประมาณ 2566-2670 จํานวน 1,058 อัตรา งบประมาณรวม 352 ล้านบาท แบ่งเป็นอัตรากําลังในโรงพยาบาลธรรมศาสตร์เฉลิมพระเกียรติ 644 อัตรา งบประมาณ 178 ล้านบาท และคณะในศูนย์สุขศาสตร์ มหาวิทยาลัยธรรมศาสตร์ 414อัตรา งบประมาณ 173 ล้านบาท
สําหรับแผนเพิ่มอัตรากําลังดังกล่าวมีวัตถุประสงค์เพื่อเพิ่มขีดความสามารถในการให้บริการทางการแพทย์ของโรงพยาบาลธรรมศาสตร์เฉลิมพระเกียรติ โดยกําหนดเป้าหมายในการขยายศักยภาพเป็นโรงพยาบาลขนาด 1,000 เตียง จากเดิม 750 เตียง เพื่อให้รองรับผู้ป่วยนอกได้ประมาณ 1.4 ล้านคนต่อปี หรือเฉลี่ยวันละ 5,400 คน และผู้ป่วยในประมาณ 37,500 คนต่อปี จากเดิมรองรับผู้ป่วยนอกได้ 1,098,041 คนต่อปี เฉลี่ยวันละ 4,200 คน และผู้ป่วยใน 33,959 คนต่อปี ช่วยแก้ปัญหาการขาดแคลนพื้นที่บริการสุขภาพในระดับภูมิภาคในภาคเหนือตอนล่างและภาคกลางตอนบน และแบ่งเบาภาระจํานวนผู้ป่วยจากกรุงเทพมหานครและปริมณฑล รวมทั้งจัดหาบุคลากรทางการแพทย์เพื่อรองรับภารกิจด้านการวิจัยทางคลินิคและการวิจัยด้านสาธารณสุขที่เกี่ยวข้องตามบทบาทของโรงพยาบาลระดับตติยภูมิชั้นสูงและการวิจัยของศูนย์ความเป็นเลิศเฉพาะทาง
นอกจากนี้คณะในศูนย์สุขศาสตร์ซึ่งมี 7 คณะ มีเป้าหมายในการเพิ่มศักยภาพการเรียนการสอนโดยเพิ่มจํานวนหลักสูตรจาก 62 หลักสูตร เป็น 70 หลักสูตร จึงมีความต้องการอัตรากําลังเพื่อรองรับจํานวนนักศึกษาและหลักสูตรใหม่เพื่อผลิตบัณฑิตที่มีคุณภาพ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ผลักดันออกบัตรประชาชนได้แล้ว 21 ราย จ่อได้อีก 224 ราย หลังมอบ”ดีเอสไอ”เร่งสำรวจคนไร้รัฐไร้สัญชาติ
วันอังคารที่ 24 พฤษภาคม 2565
รัฐมนตรีว่าการกระทรวงยุติธรรม ผลักดันออกบัตรประชาชนได้แล้ว 21 ราย จ่อได้อีก 224 ราย หลังมอบ”ดีเอสไอ”เร่งสํารวจคนไร้รัฐไร้สัญชาติ
รัฐมนตรีว่าการกระทรวงยุติธรรม ผลักดันออกบัตรประชาชนได้แล้ว 21 ราย จ่อได้อีก 224 ราย หลังมอบ”ดีเอสไอ”เร่งสํารวจคนไร้รัฐไร้สัญชาติ เพื่อให้เข้าถึงโอกาส และได้รับคุ้มครองทางกฎหมาย กระตุ้นพิสูจน์ให้ครบ 4 แสนรายตามที่ขึ้นทะเบียน ชี้ ความเดือดร้อนประชาชน รอ
วันที่ 24 พฤษภาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าโครงการยุติธรรมสร้างสุขช่วยเหลือคนไร้รัฐไร้สัญชาติ ว่า จากนโยบาย"ยุติธรรมสร้างสุข" ที่ต้องการอํานวยความยุติธรรม สร้างโอกาสให้ประชาชนที่เป็นคนไร้สัญชาติ ซึ่งส่วนใหญ่เป็นชนกลุ่มน้อย ฐานะยากจน อยู่ห่างไกลตามแนวชายแดน และขาดพยานหลักฐานสําคัญในการพิจารณาให้สัญชาติ ตนจึงได้สั่งการให้กรมสอบสวนคดีพิเศษ ลงพื้นที่ค้นหาและตรวจสอบคนไร้สัญชาติที่ตกสํารวจ มาคัดกรอง เพื่อนําเข้าสู่กระบวนการพิสูจน์สัญชาติให้ครบถ้วน เพราะจากข้อมูลพบว่า กลุ่มบุคคลตกสํารวจ ได้ขอขึ้นทะเบียนไว้กับรัฐบาลไทยถึง 479,943 คน
นายสมศักดิ์ กล่าวอีกว่า จากที่ตนได้มอบหมายให้ดีเอสไอ รีบดําเนินการ ทางนายไตรยฤทธิ์ เตมหิวงศ์ อธิบดีกรมสอบสวนคดีพิเศษ ก็ได้รายงานความคืบหน้าว่า หน่วยงานที่เกี่ยวข้อง ได้เร่งลงพื้นที่ในหลายจังหวัด อาทิ อ.อมก๋อย จ.เชียงใหม่ โดยตรวจพิสูจน์สัญชาติ ไปจํานวน 224 ราย ซึ่งขณะนี้ อยู่ระหว่างการตรวจพิสูจน์สารพันธุกรรม DNA ส่วนจังหวัดแม่ฮ่องสอน ในอําเภอสบเมย และอําเภอแม่สะเรียง ในเบื้องต้น กระทรวงยุติธรรม ได้ช่วยผลักดันมอบบัตรประจําตัวประชาชน ให้แก่บุคคลที่ผ่านกระบวนการพิจารณาสัญชาติ ได้แล้วจํานวน 21 ราย
"เรื่องนี้ ผมได้สั่งการให้กรมสอบสวนคดีพิเศษ และสถาบันนิติวิทยาศาสตร์ ดําเนินการค้นหาและตรวจสอบคนไร้รัฐ ไร้สัญชาติที่ตกสํารวจ มาคัดกรอง เพื่อนําเข้าสู่กระบวนการพิสูจน์สัญชาติให้ครบถ้วนที่สุด เพื่อประชาชนจะได้รับความคุ้มครองทางกฎหมาย และสามารถเข้าถึงสิทธิของตัวเองได้อย่างเท่าเทียม ซึ่งจากตัวเลขคนตกสํารวจ 4 แสนกว่าคน ผมก็อยากให้ดีเอสไอ ทํางานแบบเชิงรุก เพื่อเร่งพิสูจน์สัญชาติให้ได้ครบถ้วนโดยเร็ว เพราะความเดือดร้อนของประชาชนเรารอช้าไม่ได้" รมว.ยุติธรรม กล่าว
นายสมศักดิ์ กล่าวต่อว่า การช่วยเหลือคนไร้สัญชาติ ขอให้เชื่อมั่น เพราะดีเอสไอ ได้สร้างโปรแกรมค้นหาข้อมูลส่วนบุคคล (DSI Smart Search) โดยนําข้อมูลจากระบบของกรมการปกครอง กระทรวงมหาดไทย จากอัตลักษณ์ ซึ่งสามารถค้นหาถึงเครือญาติได้ จากนั้น จะใช้โปรแกรมวิเคราะห์ความสัมพันธ์เชื่อมโยง โดยจะใช้เป็นหลักฐานส่วนหนึ่งในการพิสูจน์สัญชาติ ทําให้มีความรวดเร็วในการประมวลผลมากกว่าเดิมถึง 12 เท่า และมีความถูกต้อง 100% ซึ่งการตรวจสอบด้วยบุคคลจะต้องใช้เวลา 4 ชั่วโมง แต่นวัตกรรมของดีเอสไอ จะใช้เวลาเพียง 20 นาทีเท่านั้น
รัฐบาลไทย-ข่าวทำเนียบรัฐบาล-การท่าเรือแห่งประเทศไทยยกระดับคุณภาพสิ่งแวดล้อมใช้พลังงานสะอาด
วันพุธที่ 20 เมษายน 2565
การท่าเรือแห่งประเทศไทยยกระดับคุณภาพสิ่งแวดล้อมใช้พลังงานสะอาด
ติดตั้งระบบผลิตพลังไฟฟ้าด้วยเซลล์แสงอาทิตย์
นายเกรียงไกร ไชยศิริวงศ์สุข ผู้อํานวยการการท่าเรือแห่งประเทศไทย เปิดเผยว่า การท่าเรือแห่งประเทศไทย (กทท.) ดําเนินการจัดซื้อพร้อมติดตั้งระบบผลิตไฟฟ้าด้วยเซลล์แสงอาทิตย์ ยกระดับคุณภาพ ลดผลกระทบด้านสิ่งแวดล้อมควบคู่ไปกับการดําเนินกิจการและกลยุทธ์ของ กทท. ในการพัฒนาการดําเนินงานให้เป็นท่าเรือสีเขียว (Green Port) สร้างการยอมรับให้แก่ผู้มีส่วนได้ส่วนเสีย ยกระดับคุณภาพชีวิตของพนักงาน ผู้ใช้บริการ และชุมชนรอบข้าง สร้างการเติบโตและความเป็นอยู่ร่วมกันอย่างยั่งยืน โดยมีเป้าหมายในการลดปริมาณก๊าซคาร์บอนไดออกไซด์ (CO2) ให้ได้ 10% ภายในปี 2566สําหรับระบบผลิตไฟฟ้าด้วยพลังงานเซลล์แสงอาทิตย์ดังกล่าว มีขนาดพิกัดติดตั้ง 240 kWp จํานวน 1 ระบบ บนพื้นที่ดาดฟ้าอาคารจอดรถ (Building C) ด้วยงบประมาณ 7,009,760 บาท ลดปริมาณการปล่อยก๊าซคาร์บอนไดออกไซด์ (CO2 Emission) จากการใช้ไฟฟ้าเป็นพลังงานทดแทนที่เป็นมิตรต่อสิ่งแวดล้อม มุ่งสู่ท่าเรือสีเขียว (Green Port) ซึ่งใช้พื้นที่ในการติดตั้ง 1,280 ตารางเมตร บนโครงสร้างหลังคาอาคารจอดรถที่สร้างขึ้นใหม่ พลังงานไฟฟ้าที่ผลิตได้จากระบบผลิตไฟฟ้าด้วยเซลล์แสงอาทิตย์จะเชื่อมต่อกับตู้จ่ายไฟฟ้าของระบบเครื่องปรับอากาศแบบรวมศูนย์ (Chiller) ซึ่งติดตั้งที่ชั้น 2 ของอาคารจอดรถเพื่อจ่ายไฟในลําดับแรก และเมื่อการผลิตไฟฟ้ามีปริมาณมากกว่าการใช้ไฟฟ้าของระบบเครื่องปรับอากาศแบบรวมศูนย์ พลังงานไฟฟ้าส่วนที่เหลือสามารถจ่ายเข้าสู่ระบบการจ่ายไฟฟ้าในส่วนอื่นของอาคารสํานักงาน กทท. ผ่านระบบการจ่ายไฟฟ้าเดิม ซึ่งจะสามารถลดปริมาณก๊าซคาร์บอนไดออกไซด์ได้ถึง 192.23 Ton CO2 /ปี และลดค่าใช้จ่ายด้านพลังงานไฟฟ้าลง 1,322,760 บาท/ปี ทั้งนี้ กทท. จะเร่งพัฒนาและยกระดับการให้บริการ การดําเนินงานให้มีมาตรฐานสากล เสริมสร้างนวัตกรรม การบริหารที่มีธรรมาภิบาล สร้างความนิยมและการยอมรับจากผู้มีส่วนได้ส่วนเสียต่อกิจการท่าเรือ สร้างการเติบโตด้วยคุณภาพชีวิตและเป็นมิตรกับสิ่งแวดล้อมต่อไป
รัฐบาลไทย-ข่าวทำเนียบรัฐบาล-กษ. เปิดแคมเปญ "เกษตรกรแฮปปี้" เร่งระบายมังคุดใต้ สั่งออนไลน์ พร้อมเสิร์ฟถึงหน้าบ้าน
วันจันทร์ที่ 9 สิงหาคม 2564
กษ. เปิดแคมเปญ "เกษตรกรแฮปปี้" เร่งระบายมังคุดใต้ สั่งออนไลน์ พร้อมเสิร์ฟถึงหน้าบ้าน
....
กระทรวงเกษตรและสหกรณ์ จับมือไปรษณีย์ไทย เปิดแคมเปญ “เกษตรกรแฮปปี้” เร่งระบายมังคุดจากภาคใต้ของพี่น้องชาวสวนที่ได้รับผลกระทบจากสถานการณ์โควิด-19 โดยเฉพาะใน จ.นครศรีธรรมราช ชุมพร ระนอง พังงา และสุราษฎร์ธานี จําหน่ายในราคาพิเศษ พร้อมจัดส่งผ่านไปรษณีย์ไทยถึงหน้าบ้าน
.
ประชาชนที่สนใจสามารถสั่งผ่านออนไลน์ได้ที่www.thailandpostmart.comในราคา 4 กิโล 100 บาท และ 10 กิโล 250 บาท รวมค่าส่ง โดยจะจัดส่งถึงปลายทางภายใน 7 วัน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. ไฟเขียว งบ “กองทุนเพื่อความเสมอภาคทางการศึกษา” ปี 66 เดินหน้า 9 แผนงาน วงเงิน 6.5 พันล้านบาท
วันจันทร์ที่ 17 มกราคม 2565
ครม. ไฟเขียว งบ “กองทุนเพื่อความเสมอภาคทางการศึกษา” ปี 66 เดินหน้า 9 แผนงาน วงเงิน 6.5 พันล้านบาท
.....
ที่ประชุม ครม. (11 ม.ค. 65) เห็นชอบแผนการใช้เงินของกองทุนเพื่อความเสมอภาคทางการศึกษา (กสศ.) ปี 2566 กรอบวงเงิน 6,556 ล้านบาท เพื่อส่งเสริมโอกาสและพัฒนาคุณภาพนักเรียน โดยมี 9 แผนงาน ที่สําคัญ ดังนี้
.
นวัตกรรมและการวิจัยเพื่อความเสมอภาคทางการศึกษา, พัฒนาระบบหลักประกันความเสมอภาคทางการศึกษาตั้งแต่ปฐมวัย - ภาคบังคับ, พัฒนาคุณภาพโรงเรียนทั้งระบบ, จัดการศึกษาเชิงพื้นที่เพื่อลดความเหลื่อมล้ํา
.
พัฒนาระบบการผลิตและพัฒนาครูสําหรับโรงเรียนพื้นที่ห่างไกล, ส่งเสริมและพัฒนาคุณภาพการศึกษาระดับสูงกกว่าภาคบังคับ, ส่งเสริมและพัฒนาเยาวชนและประชากรวัยแรงงานนอกระบบ, สื่อสารขับเคลื่อนนโยบายและระดมความร่วมมือ และบริหารและพัฒนาระบบงาน เช่น พัฒนาระบบเทคโนโลยีสารสนเทศ
.
ส่งผลให้เด็กและเยาวชนที่ขาดแคลนทุนทรัพย์หรือด้อยโอกาสจะได้รับการอุดหนุนเงินเพื่อเข้าถึงการศึกษา และป้องกันการหลุดออกจากระบบการศึกษาทุกระดับชั้น ครูและหน่วยจัดการเรียนรู้ได้รับการพัฒนาคุณภาพทั่วถึง มีนวัตกรรม และต้นแบบ สําหรับภาครัฐและสังคมใช้เป็นแนวทางในการสร้างความเสมอภาคทางการศึกษา
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกรัฐมนตรียืนยันไม่คิดยุบสภา รัฐบาลมุ่งแก้ปัญหาโควิด-น้ำท่วม
วันอังคารที่ 12 ตุลาคม 2564
นายกรัฐมนตรียืนยันไม่คิดยุบสภา รัฐบาลมุ่งแก้ปัญหาโควิด-น้ําท่วม
นายกรัฐมนตรียืนยันไม่คิดยุบสภา รัฐบาลมุ่งแก้ปัญหาโควิด-น้ําท่วม
วันนี้ (12 ตุลาคม 2564) เวลา 14.00 น. ภายหลังการประชุมคณะรัฐมนตรี นายธนกร วังบุญคงชนะ โฆษกประจําสํานักนายกรัฐมนตรี เปิดเผยคําตอบของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ตอบคําถามสื่อมวลชนที่ถามเข้ามาในประเด็นต่าง ๆ สรุปสาระสําคัญ ดังนี้
นายกรัฐมนตรีชี้แจงถึงแนวทางในการเปิดประเทศ ขณะนี้ยังอยู่ในการเตรียมการ ขอให้ประชาชนภาคธุรกิจ/ผู้ประอบการ ที่เกี่ยวข้อง การ์ดอย่าตก อย่าฝ่าฝืนมาตรการ เพราะอาจทําให้สถานการณ์การแพร่ระบาดกลับมารุนแรงอีกครั้งว่า อย่างไรก็ตาม จะมีการประชุม ศบค. ในวันพฤหัสบดีที่ 14 ตุลาคม นี้ ซึ่งคาดจะมีรายละเอียดเพิ่มเติม นายกรัฐมนตรียังกล่าวถึงกรณีการถอดถอน 3 เจ้าคณะจังหวัด และกรณีของพระมหาสมปองว่า เป็นเรื่องที่ดําเนินการตามมติของมหาเถรสมาคม และให้สํานักงานพระพุทธศาสนาแห่งชาติดําเนินการต่อไป
นายกรัฐมนตรียันยืนว่าไม่เคยได้ยินกระแสการเสนอชื่อคนอื่นในนามพรรคพลังประชารัฐเป็นว่าที่ผู้ลงสมัครนายกรัฐมนตรีแข่งกับตน เนื่องจากส่วนใหญ่เป็นเรื่องที่สื่อมวลชนนําไปกล่าวกันเองในเชิงวิเคราะห์ โดยนายกรัฐมนตรีและหัวหน้าพรรคพลังประชารัฐได้มีการชี้แจงไปก่อนหน้าแล้ว อย่างไรก็ตาม ขณะนี้ยังไม่มีแนวโน้มการยุบสภาหรือการเลือกตั้ง มีเพียงแต่การเลือกตั้งท้องถิ่น อบต. เท่านั้น ขอให้สื่อมวลชนไม่นําเสนอข่าวที่สร้างความสับสน สําหรับความคืบหน้ากรณีรถไฟฟ้าสายสีเขียว นายกรัฐมนตรีชี้แจงว่าขณะนี้ยังอยู่ระหว่างการดําเนินการ ซึ่งคาดว่าจะมีความชัดเจนในเร็ว ๆ นี้ เพราะมีหลายประเด็นที่เกี่ยวข้อง
ทั้งนี้ นายกรัฐมนตรีย้ําว่ารัฐบาลมีมาตรการเยียวยาผู้ประสบภัยน้ําท่วมในทุกพื้นที่ตามกฎหมายและระเบียบที่เกี่ยวข้องอยู่แล้ว ซึ่งให้หน่วยงานที่เกี่ยวข้องเร่งสํารวจข้อเท็จจริงและความเสียหาย เพื่อจะได้เตรียมงบประมาณให้เพียงพอและเบิกจ่ายได้โดยเร็ว
................
รัฐบาลไทย-ข่าวทำเนียบรัฐบาล-มาแล้ว! โครงการประกันภัยข้าวนาปี - ข้าวโพดเลี้ยงสัตว์ ปีการผลิต 2565
วันพฤหัสบดีที่ 5 พฤษภาคม 2565
มาแล้ว! โครงการประกันภัยข้าวนาปี - ข้าวโพดเลี้ยงสัตว์ ปีการผลิต 2565
.....
มาแล้ว! โครงการประกันภัยข้าวนาปี - ข้าวโพดเลี้ยงสัตว์ ปีการผลิต 2565 หลังที่ประชุม ครม. (3 พ.ค. 65) เห็นชอบ 2 โครงการประกันภัย เพื่อเป็นเครื่องมือในการบริหารจัดการความเสี่ยงจากภัยธรรมชาติให้แก่เกษตรกรและต่อยอดความช่วยเหลือจากภาครัฐ ซึ่งจะให้ความคุ้มครองภัยธรรมชาติทั้งหมด 7 ภัย ได้แก่ น้ําท่วมหรือฝนตกหนัก/ ภัยแล้ง ฝนแล้ง หรือฝนทิ้งช่วง/ ลมพายุหรือพายุไต้ฝุ่น/ ภัยอากาศหนาวหรือน้ําค้างแข็ง/ ลูกเห็บ/ ไฟไหม้/ ช้างป่า และภัยศัตรูพืช - โรคระบาด ตามการรับประกันภัยแบบพื้นฐาน (Tier 1) และภาคสมัครใจเกษตรกร (Tier 2)
#ไทยคู่ฟ้า #ร่วมต้านโควิด19
-------------------
อัลบั้มภาพ
prev
next
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2564 ระหว่างวันที่ 23 - 29 กรกฎาคม 2564
วันศุกร์ที่ 30 กรกฎาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 23 - 29 กรกฎาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2564 ระหว่างวันที่ 23 - 29 กรกฎาคม 2564 พบการกระทําผิด จํานวน 150 คดี คิดเป็นเงินค่าปรับ 5.34 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศปีงบประมาณ 2564 (ระหว่างวันที่ 23 - 29 กรกฎาคม 2564) พบว่ามีการกระทําผิด จํานวน 150 คดี คิดเป็นเงินค่าปรับ 5.34 ล้านบาท โดยแยกเป็น สุรา จํานวน 85 คดี ค่าปรับ 0.73 ล้านบาท ยาสูบ จํานวน 27 คดี ค่าปรับ 0.53 ล้านบาท ไพ่ จํานวน 3 คดี ค่าปรับ 0.06 ล้านบาท น้ํามันและผลิตภัณฑ์น้ํามัน จํานวน 27 คดี ค่าปรับ 3.79 ล้านบาท น้ําหอม จํานวน 1 คดี ค่าปรับ 0.04 ล้านบาท รถจักรยานยนต์ จํานวน 6 คดี ค่าปรับ 0.12 ล้านบาท และสินค้าอื่น ๆ จํานวน 1 คดี ค่าปรับ 0.07 ล้านบาท โดยมีของกลางแยกเป็นน้ําสุรา จํานวน 290.670 ลิตร ยาสูบ จํานวน 4,454 ซอง ไพ่ จํานวน 274 สํารับ น้ํามันและผลิตภัณฑ์น้ํามัน จํานวน 115,750.000 ลิตร น้ําหอม จํานวน 20 ขวด รถจักรยานยนต์ จํานวน 8 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 29 กรกฎาคม 2564 พบว่ามีการกระทําผิด จํานวน 21,670 คดี คิดเป็นเงินค่าปรับ 492.04 ล้านบาท โดยแยกเป็น สุรา จํานวน 12,397 คดี ค่าปรับ 109.87 ล้านบาท ยาสูบ จํานวน 6,014 คดี ค่าปรับ 241.77 ล้านบาท ไพ่ จํานวน 455 คดี ค่าปรับ 7.06 ล้านบาท น้ํามันและผลิตภัณฑ์น้ํามัน จํานวน 1,100 คดี ค่าปรับ 61.19 ล้านบาท น้ําหอม จํานวน 87 คดี ค่าปรับ 3.78 ล้านบาท รถจักรยานยนต์ จํานวน 1,141 คดี ค่าปรับ จํานวน 30.00 ล้านบาท และสินค้าอื่น ๆ จํานวน 476 คดี ค่าปรับ 38.37 ล้านบาท โดยมีของกลางแยกเป็นน้ําสุรา จํานวน 1,665,721.044 ลิตร ยาสูบ จํานวน 697,479 ซอง ไพ่ จํานวน 36,638 สํารับ น้ํามันและผลิตภัณฑ์น้ํามัน จํานวน 1,751,696.000 ลิตร น้ําหอม จํานวน 123,483 ขวด รถจักรยานยนต์ จํานวน 1,966 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/37-2564/674-2564-23-29-2564-38
รัฐบาลไทย-ข่าวทำเนียบรัฐบาล-“ชัยวุฒิ” ไฟเขียวแต่งตั้งคณะทำงานเฉพาะกิจฯ เพิ่มประสิทธิภาพงานปราบเฟคนิวส์
วันพฤหัสบดีที่ 29 กรกฎาคม 2564
“ชัยวุฒิ” ไฟเขียวแต่งตั้งคณะทํางานเฉพาะกิจฯ เพิ่มประสิทธิภาพงานปราบเฟคนิวส์
“ชัยวุฒิ” ไฟเขียวแต่งตั้งคณะทํางานเฉพาะกิจฯ เพิ่มประสิทธิภาพงานปราบเฟคนิวส์
“ชัยวุฒิ”รมว.ดีอีเอสนั่งหัวโต๊ะประชุมคกก.ป้องกันฯการเผยแพร่ข้อมูลเท็จทางโซเชียลครั้งที่4เคาะแต่งตั้งคณะทํางานเฉพาะกิจฯเตรียมมัดรวมมาตรการทางปกครอง-ภาษี-สังคมเป็นเครื่องมือเชิงนโยบายเพิ่มประสิทธิภาพแก้ไขปัญหาและปราบปรามข่าวปลอม
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าในการประชุมคณะกรรมการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์ครั้งที่4/2564ที่ประชุมได้พิจารณาการแต่งตั้ง“คณะทํางานเฉพาะกิจจัดทําข้อเสนอแนะเชิงนโยบายเพื่อเพิ่มประสิทธิภาพในการบริหารจัดการการแก้ไขปัญหาการเผยแพร่ข้อมูลเท็จทางสื่อสังคมออนไลน์”ผู้ทรงคุณวุฒิจากภาคส่วนที่เกี่ยวข้องโดยครอบคลุมด้านการปกครองภาษีและสังคมอีกด้วย
โดยคณะทํางานชุดนี้จะมีหน้าที่จัดทําข้อเสนอแนะเชิงนโยบายแก่หน่วยราชการที่เกี่ยวข้องในการทํามาตรการทางปกครองมาตรการทางภาษีและมาตรการสังคมมาใช้เพื่อเพิ่มประสิทธิภาพในการป้องกันปราบปรามและแก้ไขปัญหาการเผยแพร่ข้อมูลเท็จทางสื่อสังคมออนไลน์อย่างมีประสิทธิภาพและทันเหตุการณ์อีกทั้งสนับสนุนการทํางานของศูนย์ต่อต้านข่าวปลอมให้สามารถปฏิบัติงานได้อย่างรวดเร็วและมีการประสานกับศูนย์ต่อต้านประจําแต่ละกระทรวงอย่างใกล้ชิด
นอกจากนี้ที่ประชุมยังได้รับทราบรายงานสถิติการดําเนินงานระงับข้อมูลคอมพิวเตอร์ที่ไม่เหมาะสมในช่วงเดือนมิ.ย.-ก.ค. 64โดยจากการที่กระทรวงดิจิทัลฯยื่นคําร้องและแจ้งความดําเนินคดีมีคําสั่งศาลให้ระงับแล้ว8คําสั่งรวม94ยูอาร์แอลอยู่ระหว่างกระบวนการพิจารณาของศาล8คําร้องรวม145ยูอาร์แอลและมีการแจ้งความดําเนินคดีผู้กระทําความผิดนําเข้าข้อมูลไม่เหมาะสมรวม54ยูอาร์แอล/บัญชีรายชื่อ
ขณะที่ผลการดําเนินงานด้านการป้องกันปราบปรามในช่วงเดียวกันภายใต้การดําเนินงานของศูนย์ปราบปรามอาชญากรรมทางเทคโนโลยีสารสนเทศ(ศปอส.ตร.)หรือPCTและกองบัญชาการตํารวจสืบสวนสอบสวนอาชญากรรมทางเทคโนโลยี(บช.สอท.)ตรวจสอบการกระทําความผิดและดําเนินคดีที่เกี่ยวกับการเสนอข่าวอันไม่เป็นความจริงตามพ.ร.บ.คอมพิวเตอร์ฯพ.ศ. 2550และที่แก้ไขเพิ่มเติมและพ.ร.ก.การบริหารราชการในสถานการณ์ฉุกเฉินพ.ศ. 2548มีจํานวนทั้งสิ้น35ยูอาร์แอล
“อีกหนึ่งกลไกสําคัญที่จะช่วยแก้ปัญหาข่าวปลอมคือความร่วมมือร่วมใจของประชาชนและผู้ใช้โซเชียลมีเดียอยากให้ช่วยกันแจ้งเบาะแสเข้ามายังศูนย์ต่อต้านข่าวปลอมโดยสามารถแจ้งมาได้ที่บัญชีไลน์ทางการของศูนย์ฯซึ่งปัจจุบันสมาชิกจํานวน2,409,640 บัญชีขอเชิญชวนทุกท่านร่วมกันต่อต้านข่าวปลอมกับศูนย์ต่อต้านข่าวปลอมที่ไลน์@antifakenewscenterเพื่อความสงบเรียบร้อยของสังคม”นายชัยวุฒิกล่าว
*********
รัฐบาลไทย-ข่าวทำเนียบรัฐบาล-ผู้ประกอบการเฮ! สมอ. เปิดระบบชำระค่าบริการผ่านเคาน์เตอร์เซอร์วิส เพิ่มช่องทางชำระค่าบริการตลอด 24 ชม
วันพฤหัสบดีที่ 1 กรกฎาคม 2564
ผู้ประกอบการเฮ! สมอ. เปิดระบบชําระค่าบริการผ่านเคาน์เตอร์เซอร์วิส เพิ่มช่องทางชําระค่าบริการตลอด 24 ชม
สมอ. เปิดระบบชําระค่าบริการผ่านเคาน์เตอร์เซอร์วิส อํานวยความสะดวกให้ผู้ประกอบการและประชาชน ตลอด 24 ชม. สะดวก รวดเร็ว ประหยัดเวลา และค่าใช้จ่าย โดยเฉพาะผู้รับใบอนุญาตของ สมอ. กว่า 7,000 ราย ทั่วประเทศ
นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรมเปิดเผยว่ากระทรวงอุตสาหกรรมขานรับนโยบายรัฐบาลด้านการพัฒนาระบบการรับชําระเงินกลางของบริการภาครัฐ(e-Payment Portal of Government)ภายใต้แผนยุทธศาสตร์การพัฒนาโครงสร้างพื้นฐานระบบการรับชําระเงินแบบอิเล็กทรอนิกส์แห่งชาติ(National e-Payment Master Plan)โดยผลักดันให้หน่วยงานในสังกัดพัฒนาระบบการชําระค่าบริการที่เรียกเก็บจากผู้ประกอบการและประชาชนเช่นค่าธรรมเนียมการขอรับใบอนุญาตต่างๆผ่านระบบอิเล็กทรอนิกส์โดยเชื่อมต่อกับระบบการรับชําระเงินกลางของบริการภาครัฐของกรมบัญชีกลางซึ่งเป็นระบบงานเบ็ดเสร็จสําหรับการรับและนําเงินส่งคลังของหน่วยงานของรัฐครอบคลุมการทําธุรกรรมระหว่างภาครัฐกับภาคธุรกิจและภาครัฐกับประชาชน ล่าสุดสํานักงานมาตรฐานผลิตภัณฑ์อุตสาหกรรมได้เชื่อมต่อระบบกับกรมบัญชีกลางสําเร็จพร้อมเปิดให้ชําระค่าบริการผ่านเคาน์เตอร์เซอร์วิสแล้วขณะนี้โดยผู้ประกอบการและประชาชนไม่จําเป็นต้องเดินทางมาติดต่อที่ส่วนราชการอีกต่อไปสามารถทําธุรกรรมผ่านทางออนไลน์ได้ทันที
นายวันชัยพนมชัยเลขาธิการสํานักงานมาตรฐานผลิตภัณฑ์อุตสาหกรรม(สมอ.)เปิดเผยว่าการพัฒนาระบบe-Paymentเพื่อรับชําระค่าบริการที่เป็นรายได้ภาครัฐที่เรียกเก็บจากผู้ประกอบการ เช่นค่าธรรมเนียมการขอรับใบอนุญาต ค่าปรับเปรียบเทียบคดีค่าตรวจสอบการทําผลิตภัณฑ์อุตสาหกรรมค่าใบรับรอง ค่าตรวจประเมิน ค่าแปลใบรับรอง ค่าคําขอการรับรอง ค่าจําหน่ายหนังสือมอก.และค่าแปลเอกสารที่สามารถเชื่อมต่อกับระบบการรับชําระเงินกลางของบริการภาครัฐของกรมบัญชีกลางเพื่อชําระค่าบริการผ่านทางแอพพลิเคชั่นKrungthai NEXTและInternet Bankingของทุกธนาคารรวมทั้งเคาน์เตอร์เซอร์วิสทุกสาขาตลอด24ชม.หรือชําระได้ที่เว็บไซต์กรมบัญชีกลางhttps://epayment.cgd.go.th/e-payment /homeเป็นความสําเร็จอีกขั้นของสมอ.ที่จะเพิ่มความสะดวกรวดเร็วประหยัดเวลาและค่าใช้จ่ายให้กับผู้ประกอบการและประชาชนตลอดจนเพิ่มประสิทธิภาพในการปฏิบัติงานโดยเฉพาะผู้รับใบอนุญาตของสมอ.ซึ่งมีมากกว่า7,000รายทั่วประเทศครอบคลุมใบอนุญาตกว่า80,000ฉบับที่จะได้รับความสะดวกในการชําระค่าใช้จ่ายมากยิ่งขึ้นและเมื่อผู้ประกอบการชําระเงินสําเร็จแล้วจะได้รับใบเสร็จรับเงินอิเล็กทรอนิกส์ทันทีเพิ่มความคล่องตัวในการดําเนินธุรกิจมากยิ่งขึ้น
“ในปีงบประมาณ2565สมอ.มีแผนที่จะพัฒนาระบบอิเล็กทรอนิกส์ให้มีความสมบูรณ์มากยิ่งขึ้นเพื่อให้ผู้ประกอบการและประชาชนได้รับประโยชน์สูงสุดทั้งระบบe-License , e-Surveillance , e-AccreditationและNational Single WindowหรือNSWเพื่อเพิ่มขีดความสามารถในการแข่งขันทางการค้าและพัฒนาภาคอุตสาหกรรมของประเทศให้เติบโตอย่างต่อเนื่อง”เลขาธิการสมอ.กล่าวทิ้งท้าย
#รัฐมนตรีว่าการกระทรวงอุตสาหกรรม#เลขาธิการสํานักงานมาตรฐานผลิตภัณฑ์อุตสาหกรรม#สํานักงานมาตรฐานกระทรวงอุตสาหกรรม#สมอ#กระทรวงอุตสาหกรรม
รัฐบาลไทย-ข่าวทำเนียบรัฐบาล-โฆษกรัฐบาลเผยยอดผู้ประกอบการมาตรฐาน SHA เพิ่มเกือบ 10% และ SHA Plus เพิ่ม 38.98% หลังนายกฯ สั่งการเร่งแก้ปัญหา และหนุนผู้ประกอบการไทยเข้าถึงการขอรับมาตรฐาน SHA และ SHA Plus
วันเสาร์ที่ 27 พฤศจิกายน 2564
โฆษกรัฐบาลเผยยอดผู้ประกอบการมาตรฐาน SHA เพิ่มเกือบ 10% และ SHA Plus เพิ่ม 38.98% หลังนายกฯ สั่งการเร่งแก้ปัญหา และหนุนผู้ประกอบการไทยเข้าถึงการขอรับมาตรฐาน SHA และ SHA Plus
โฆษกรัฐบาลเผยยอดผู้ประกอบการมาตรฐาน SHA เพิ่มเกือบ 10% และ SHA Plus เพิ่ม 38.98% หลังนายกฯ สั่งการเร่งแก้ปัญหา และหนุนผู้ประกอบการไทยเข้าถึงการขอรับมาตรฐาน SHA และ SHA Plus
วันนี้(27พ.ย.64)นายธนกรวังบุญคงชนะโฆษกประจําสํานักนายกรัฐมนตรีเผยผู้ประกอบที่ได้รับมาตรฐานSHAและSHA Plusมีจํานวนเพิ่มสูงขึ้นอย่างมากหลังการเปิดประเทศ1พ.ย.โดยมีผู้ประกอบการที่ผ่านการรับรองมาตรฐานSHAจํานวน27,846แห่งเพิ่มขึ้น8.99%และสถานประกอบที่ได้รับมาตรฐานSHA Plusเพิ่มขึ้นจาก6,394แห่งเป็น8,887แห่งหรือ38.98% เป็นความคืบหน้าหลังพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมสั่งแก้ปัญหาและสนับสนุนให้ผู้ประกอบการทุกไซส์ทุกขนาดเข้าถึงการขอรับมาตรฐานSHAและSHA Plusอย่างเท่าเทียมเพื่อรองรับการเปิดประเทศโดยการท่องเที่ยวแห่งประเทศไทย(ททท.)ได้สรุปผลการดําเนินงาน ณวันที่23พ.ย. 64โดยแยกประเภทสถานประกอบการ/ขั้นตอน/กําหนดเวลาการพิจารณาดังนี้
1.สถานประกอบที่ได้รับมาตรฐานSHAเพิ่มขึ้นจาก25,547แห่งเป็น27,846แห่งหรือเพิ่มขึ้น8.99%
-รอการตรวจสอบความถูกต้อง912แห่งซึ่งคาดว่าจะดําเนินการให้ได้การรับรองภายในวันที่3 ธันวาคมนี้
-ยังมีผู้ประกอบการจํานวน1,181แห่งที่ให้ส่งหลักฐาน/ข้อมูลเพิ่มเติมซึ่งจะเร่งรัดดําเนินการให้ได้การรับรองภายในวันที่9ธันวาคมนี้
2.สถานประกอบการที่ได้รับมาตรฐานSHA Plusและพนักงานในสถานประกอบการได้รับการฉีดวัคซีนแล้วมากกว่าร้อยละ70 เพิ่มขึ้นจาก6,394แห่งเป็น8,887แห่งหรือ38.98%
-รอการตรวจสอบความถูกต้อง854แห่งซึ่งคาดว่าจะได้การรับรองภายในวันที่8ธันวาคมนี้
-ยังมีผู้ประกอบการ276แห่งที่ให้ส่งหลักฐาน/ข้อมูลเพิ่มเติมซึ่งจะเร่งรัดดาเนินการให้ได้การรับรองภายในวันที่9ธันวาคม
สําหรับ10ประเภทกิจการที่ผู้ประกอบการขอรับมาตรฐานSHAและSHA Plus +ได้แก่ ภัตตาคาร/ร้านอาหารโรงแรมที่พักและสถานที่จัดประชุม นันทนาการและสถานที่ท่องเที่ยวยานพาหนะบริษัทนําเที่ยวสุขภาพและความงามห้างสรรพสินค้าและศูนย์การค้ากีฬาเพื่อการท่องเที่ยวโรงละครโรงมหรสพและการจัดกิจกรรมและร้านค้าของที่ระลึกและร้านค้าอื่นๆ
ทั้งนี้ ศูนย์อํานวยความสะดวกและให้คําปรึกษาในการลงทะเบียนSHAและSHA Plus +ของททท.เป็นทางเลือกเพิ่มเติมนอกเหนือจากการลงทะเบียนออนไลน์ ยังคงเปิดให้บริการจนถึงวันที่30พ.ย. 64 ณสํานักงานใหญ่
“ขณะนี้มีภัตตาคาร/ร้านอาหารที่ได้รับมาตรฐานSHAแล้ว11,805 แห่งและได้รับมาตรฐานSHA Plusจํานวน1,746และอยู่ในระหว่างรอตัวสอบความถูกต้องของSHAและSHA Plusอีก481แห่งขณะที่โรงแรมที่พักและโฮมสเตย์ที่ได้รับมาตรฐานSHAแล้ว5,724 แห่งและได้รับมาตรฐานSHA Plusจํานวน3,077และอยู่ในระหว่างรอตัวสอบความถูกต้องและขอข้อมูลเพิ่มของSHAและSHA Plusอีกกว่า805แห่งสะท้อนให้เห็นว่าผู้ประกอบการธุรกิจภาคบริการของไทยพร้อมเข้าสู่การดําเนินธุรกิจแบบนิวนอร์มัลซึ่งเป็นความต้องการของนายกรัฐมนตรีในการผลักดันผู้ประกอบการไทยทุกขนาดให้ปรับตัวปรับรูปแบบการบริการให้ทันสมัยและมีความปลอดภัยด้านสาธารณสุขเพื่อให้กิจการสามารถกลับมาฟื้นตัวและได้รับประโยชน์จากแผนการเปิดประเทศของรัฐบาลด้วย”นายธนกรกล่าว
——————-
รัฐบาลไทย-ข่าวทำเนียบรัฐบาล-“ชัยวุฒิ” เผย บิ๊กตู่ ปลื้มเทรนด์ ดิจิทัล ดัน Metaverse ภูเก็ต ย้ำ mobile banking ไทยอันดับ1 ของโลก
วันเสาร์ที่ 12 มีนาคม 2565
“ชัยวุฒิ” เผย บิ๊กตู่ ปลื้มเทรนด์ ดิจิทัล ดัน Metaverse ภูเก็ต ย้ํา mobile banking ไทยอันดับ1 ของโลก
“ชัยวุฒิ” เผย บิ๊กตู่ ปลื้มเทรนด์ ดิจิทัล ดัน Metaverse ภูเก็ต ย้ํา mobile banking ไทยอันดับ1 ของโลก
วันนี้(12มีนาคม2565)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจเเละสังคมพร้อมด้วยนายนายพิพัฒน์รัชกิจประการรัฐมนตรีว่าการกระทรวงการท่องเที่ยวและกีฬาร่วมงานแถลงความร่วมมือในการส่งเสริมการท่องเที่ยวและWellnessด้วยเทคโนโลยีดิจิทัล(Phuket Metaverse City)โดยมีนายวิชัยทองแตงประธานกรรมการบริษัทบิทคับเวิลด์เทคจํากัดเเละนายจิรายุสทรัพย์ศรีโสภาผู้ก่อตั้งเเละประธานเจ้าหน้าที่บริหารบริษัทบิทคับเเคปปิตอลกรุ๊ปโฮดดิ้งส์จํากัดให้การต้อนรับ
โดยนายชัยวุฒิระบุว่า นายกรัฐมนตรีพลเอกประยุทธ์จันทร์โอชามีความสนใจในเทคโนโลยีสมัยใหม่ที่สามารถเพิ่มศักยภาพของเศรษฐกิจยุคดิจิทัลอย่างBlockchain metaverseรัฐบาลสนับสนุนเเละพร้อมผลักดันสนับสนุนภาคเอกชนร่วมเดินหน้าผมมั่นใจว่าเศรษฐกิจดิจิทัลของประเทศไทยจะเติบโตเร็วอย่างไม่เคยเกิดขึ้นมาก่อนและการพัฒนาต้องคํานึงถึงความปลอดภัยในโลกดิจิทัลด้วยซึ่งจะเป็นส่วนที่ทําให้เราก้าวไปอย่างยั่งยืน
“วันนี้เราทุกคนต้องก้าวล้ําด้วยการใช้เศรษฐกิจรูปแบบใหม่ที่ขับเคลื่อนด้วยเทคโนโลยีดิจิทัลมาช่วยเพิ่มประสิทธิภาพและสร้างมูลค่าเพิ่ม รวมถึงโอกาสในการดําเนินกิจกรรมทางเศรษฐกิจไปสู่โลกอนาคต ซึ่งจังหวัดภูเก็ตถือเป็นDestinationแห่งการท่องเที่ยวที่พลาดไม่ได้เพราะที่นี่มีทั้งทรัพยากรธรรมชาติและทรัพยากรบุคลากรที่ดีเยี่ยมซึ่งทางบมจ.โทรคมนาคมแห่งชาติได้มีนโยบายในการขับเคลื่อนเศรษฐกิจดิจิทัลนํามาซึ่งโครงการPhuket Metaverseพวกเราให้ความสนใจและก้าวทันเทคโนโลยีดิจิทัลโดยเรื่องนี้ถือเป็นการต่อยอดเศรษฐกิจดิจิทัลได้ดีเยี่ยมกล่าวคือPhuket Metaverseไม่ใช่เพียงแต่เป็นเศรษฐกิจดิจิทัลแต่มันพัฒนาไปมากกว่านั้นการเกิดขึ้นของMetaverseจะทําให้เกิดการเปลี่ยนแปลง"Disrupt"อย่างไม่เคยปรากฏมาก่อน”นายชัยวุฒิกล่าว
รัฐมนตรีดีอีเอสกล่าวว่าตรงนี้ถ้านํามาปรับใช้กับทุกภาคส่วนโดยเฉพาะการท่องเที่ยวและWellnessจะสร้างรายได้และเม็ดเงินหมุนเวียนในระบบเศรษฐกิจไทยอย่างมหาศาลแนวทางการทํางานของผมพร้อมเปิดรับการพูดคุยกับผู้บริหารทุกส่วนงานของกระทรวงฯอยากขอให้เราช่วยกันทํางานเพื่อบ้านเมืองเชื่อมโยงให้เข้ากับความต้องการของประชาชนให้อยู่ดีกินดีมีความสุขโครงการที่ออกมาต้องสร้างประโยชน์ให้ประชาชนได้จริงและที่สําคัญเราต้องเร็ว ในปัจจุบันโลกเราหมุนไปเร็วมาก เทคโนโลยีก็เปลี่ยนแปลงเร็วมากเช่นกันนั่นหมายถึงประเทศไทยต้องก้าวให้ทันทําให้เกิดให้เร็วและมีประสิทธิภาพที่สุด
ขณะที่นายพิพัฒน์รัชกิจประการรมว.กระทรวงท่องเที่ยวและกีฬากล่าวว่าภาครัฐตั้งใจที่จะสนับสนุนภูเก็ตให้เป็นเมืองเศรษฐกิจดิจิทัลเเละการท่องเที่ยวพร้อมทั้งฝากให้ช่วยส่งเสริมเเละให้ความรู้การใช้เทคโนโลยีดิจิทัลกับเยาวชนให้เรียนรู้อย่างเหมาะสม
ด้านนายวิชัยทองแตง ประธานกรรมการบริษัท บิทคับเวิลด์เทคจํากัด เปิดเผยว่าเป็นเรื่องที่น่ายินดีที่ภาครัฐโดยความร่วมมือ2กระทรวงทั้งกระทรวงดิจิทัลเพื่อเศรษฐกิจเเละสังคมและกระทรวงท่องเที่ยวเเละกีฬาเป็นสิ่งที่ตอบโจทย์ที่สุดในการผลักดันภูเก็ตให้เป็นเมืองเเห่งเทคโนโลยีดิจิทัลพร้อมเติบโตสู่โลกอนาคตสิ่งสําคัญที่เราต้องส่งเสริมคือเราไม่ใช้เทคโนโลยีดิจิทัลทําผิดกฎหมาย
***************
รัฐบาลไทย-ข่าวทำเนียบรัฐบาล-ศบค.เตรียมพิจารณามาตรการป้องกันการแพร่ระบาดของโควิด-19 ในตลาด ตรวจเชิงรุกผู้ค้า ลูกจ้าง และชุมชนโดยรอบตลาดพื้นที่สีแดงเข้ม คาดดำเนินการ 3 ระยะครอบคลุมเป้าหมาย 2 แสนคน ตรวจ 4 รอบ
วันอาทิตย์ที่ 22 สิงหาคม 2564
ศบค.เตรียมพิจารณามาตรการป้องกันการแพร่ระบาดของโควิด-19 ในตลาด ตรวจเชิงรุกผู้ค้า ลูกจ้าง และชุมชนโดยรอบตลาดพื้นที่สีแดงเข้ม คาดดําเนินการ 3 ระยะครอบคลุมเป้าหมาย 2 แสนคน ตรวจ 4 รอบ
ศบค.เตรียมพิจารณามาตรการป้องกันการแพร่ระบาดของโควิด-19 ในตลาด ตรวจเชิงรุกผู้ค้า ลูกจ้าง และชุมชนโดยรอบตลาดพื้นที่สีแดงเข้ม คาดดําเนินการ 3 ระยะครอบคลุมเป้าหมาย 2 แสนคน ตรวจ 4 รอบ รวมใช้ ATK  8.5 แสนชุด รับสนับสนุนจาก สปสช.
วันที่ 22 ส.ค. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่กระทรวงสาธารณสุขได้ติดตามข้อมูลผู้ติดเชื้อโควิด-19 ทั่วประเทศ ได้พบว่าในส่วนของพื้นที่สีแดงเข้มโดยเฉพาะกรุงเทพฯและปริมณฑลได้พบผู้ติดเชื้อที่เชื่อมโยงกับตลาดสด และตลาดนัด โดยพบว่า ตั้งแต่วันที่ 1 เม.ย. -10 ส.ค. พบการติดเชื้อใน 23 จังหวัด ในตลาด 132 แห่ง ผู้ติดเชื้อรวม 14,678 คน
กระทรวงสาธารณสุขจึงได้จัดทํามาตรการป้องกันการแพร่ระบาดของโรคโควิด-19 ในตลาด ซึ่งที่ประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ที่พล.อ.ประยุทธ์ จันทร์โอชา นายกรัฐมนตรีและรมว.กลาโหม เป็นประธาน จะได้พิจารณาเพื่อดําเนินการต่อไป
น.ส.ไตรศุลี กล่าวว่า มาตรการป้องกันการแพร่ระบาดของโควิด-19 ในตลาด จะประกอบด้วยมาตรการ 3 ส่วน ได้แก่ มาตรการป้องกันคน ป้องกันสถานที่(ตลาด) และ จัดการระบบเฝ้าระวังควบคุมโรค ซึ่งในส่วนการป้องกันคนนั้นจะมีตรวจคัดกรองเชิงรุกด้วยชุดตรวจ ATK ในกลุ่มเป้าหมายได้แก่ผู้ค้า ลูกจ้าง แรงงานที่เดินทางเข้าออก ผู้อยู่อาศัยที่ประกอบธุรกิจอยู่โดยรอบ และมีการสุ่มตรวจผู้ซื้อที่เดินทางเข้าไปใช้บริการในตลาด
ดําเนินการในจังหวัดพื้นที่สีแดงเข้มทั้ง 29 จังหวัด โดยแบ่งดําเนินการเป็น 3 ระยะ ระยะที่1 ดําเนินการใน 9 จังหวัดสีแดงเข้ม ได้แก่ กรุงเทพฯ นนทบุรี ปทุมธานี สมุทรปราการ ราชบุรี ชลบุรี นครราชสีมา สงขลา และสระแก้ว เป้าหมายที่ตลาดค้าส่งและตลาดขนาดใหญ่(500แผงขึ้นไป) ตลาดที่มีความเสี่ยงสูง มีชุมชนรอบตลาด รวม 27 แห่ง ระยะที่2 ดําเนินการตรวจในพื้นที่ตลาดทุกขนาด ในจังหวัดสีแดงเข้ม 16 จังหวัด ครอบคลุมตลาด 117 แห่ง และระยะที่ 3 ดําเนินการครอบคลุมตลาดทุกขนาด ในพื้นที่สีแดงเข้มทั้ง 29 จังหวัด รวมตลาด 683 แห่ง
น.ส.ไตรศุลี กล่าวว่า การประเมินเบื้องต้นคาดว่าจะดําเนินการตรวจครอบคลุมเป้าหมาย 202,010 คน ตรวจทุกสัปดาห์เป็นเวลา 4 สัปดาห์ ใช้ชุดตรวจ ATK 808,040 ชุด มีการสํารองสําหรับกรณีตรวจเชิงรุกอีก 41,960 ชุด รวมใช้ชุดตรวจ ATK ตามมาตรการนี้รวม 850,000 ชุด ซึ่งจะขอรับการสนับสนุนชุดตรวจจากสํานักงานหลักประกันสุขภาพแห่งชาติ(สปสช.) ต่อไป
นอกจากดําเนินการตรวจเชิงรุกแล้ว ตามมาตรการนี้จะมีการให้วัคซีนแก่ผู้เกี่ยวข้องในตลาดตามลําดับความเสี่ยง รวมถึงดําเนินมาตรการอื่นควบคู่ เช่น การมีแผนเผชิญเหตุ การจัดเตรียมโรงพยาบาลสนามหรือสถานที่แยกกัก เพื่อรองรับกรณีผู้ติดเชื้อหรือพบผู้มีผลตรวจ ATK เป็นบวก
รัฐบาลไทย-ข่าวทำเนียบรัฐบาล-เปิด 9 มาตรการรับฤดูแล้ง ปี 64/65 และโครงการเพิ่มประสิทธิภาพการบริหารจัดการน้ำ ช่วยเหลือประชาชน
วันพุธที่ 12 มกราคม 2565
เปิด 9 มาตรการรับฤดูแล้ง ปี 64/65 และโครงการเพิ่มประสิทธิภาพการบริหารจัดการน้ํา ช่วยเหลือประชาชน
.....
ที่ประชุม ครม. (11 ม.ค. 65) รับทราบ 9 มาตรการรองรับสถานการณ์ขาดแคลนน้ําฤดูแล้ง ปี 2564/2565 และโครงการเพิ่มประสิทธิภาพการบริหารจัดการทรัพยากรน้ําเพื่อรองรับสถานการณ์ภัยแล้งและฝนทิ้งช่วง ปี 2565 เตรียมรับมือในช่วงหน้าแล้ง ดังนี้
.
มาตรการที่ 1 เร่งเก็บกักน้ําในแหล่งน้ําทุกประเภท พร้อมปรับปรุงและพัฒนาแหล่งเก็บน้ํา ระบบธนาคารน้ําใต้ดิน
มาตรการที่ 2 จัดหาแหล่งน้ําสํารองในพื้นที่เสี่ยงขาดแคลนน้ํา สํารวจพื้นที่ที่มีศักยภาพ จัดทําแผนปฏิบัติการสํารองน้ําและทะเบียนผู้ใช้น้ําจากแหล่งน้ํา
มาตรการที่ 3 ปฏิบัติการเติมน้ําให้แหล่งน้ําในพื้นที่เกษตรและพื้นที่เสี่ยงขาดแคลนน้ํา
มาตรการที่ 4 กําหนดการจัดสรรน้ําฤดูแล้งให้ชัดเจน ควบคุมการใช้น้ําของพื้นที่ลุ่มน้ําตอนบนให้มีประสิทธิภาพ
มาตรการที่ 5 วางแผนเพาะปลูกพืชฤดูแล้ง จัดทําทะเบียนเกษตรกร ระบุพื้นที่เพาะปลูกและแหล่งน้ําที่นํามาใช้ให้ชัดเจน
มาตรการที่ 6 เตรียมน้ําสํารองสําหรับพื้นที่ลุ่มต่ํา เพื่อเตรียมแปลงเพาะปลูกนารอบที่ 1 (นาปี)
มาตรการที่ 7 เฝ้าระวังคุณภาพน้ําในแม่น้ํา เตรียมแผนปฏิบัติการรองรับ และควบคุมการปล่อยน้ําเสียสู่แหล่งน้ํา
มาตรการที่ 8 ติดตามประเมินผลการดําเนินงาน โดยรายงานเป็นประจําทุกเดือน พร้อมติดตาม ควบคุมการจัดสรรน้ํา และการเพาะปลูกพืชฤดูแล้ง (นารอบที่ 2: นาปรัง) ให้เป็นไปตามแผน
มาตรการที่ 9 สร้างการรับรู้สถานการณ์และแผนบริหารจัดการน้ํา เพื่อให้เกิดความร่วมมือในการใช้น้ําอย่างประหยัด
.
สําหรับตัวอย่างโครงการเพิ่มประสิทธิภาพการบริหารจัดการทรัพยากรน้ําฯ ได้แก่ โครงการการสร้างความมั่นคงด้านน้ําเพื่อการอุปโภค - บริโภค โครงการเพิ่มน้ําต้นทุน เพื่อช่วยเหลือประชาชนที่ได้รับผลกระทบจากภัยแล้ง สร้างอาชีพ – รายได้ และเป็นการกระตุ้นเศรษฐกิจอีกทางหนึ่ง
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ไทย-ฟิลิปปินส์สานต่องานด้านอุตสาหกรรมป้องกันประเทศ
วันพุธที่ 11 พฤษภาคม 2565
ไทย-ฟิลิปปินส์สานต่องานด้านอุตสาหกรรมป้องกันประเทศ
วันที่ 11 พ.ค.65 พลเอก ชัยชาญ ช้างมงคล รมช.กห. ได้ให้การต้อนรับ นาย Cesar B. Yano(เซซาร์ บาดง ยาโน) รมช.กห. สาธารณรัฐฟิลิปปินส์(ฟป.) ในโอกาสเดินทางมาเยือนประเทศไทยอย่างเป็นทางการในฐานะแขกของ สถาบันเทคโนโลยีป้องกันประเทศ (สปท.)
โดยทั้งสองฝ่ายเห็นพ้องกันในเรื่องการเรียนรู้ปัญหาร่วมกันของอาเซียนและของประเทศ ในฐานะสมาชิกอาเซียนที่มีบริบทแวดล้อมของประเทศคล้ายครึ่งกัน ไม่ว่าจะเป็นปัญหาด้านยาเสพติด การก่อการร้ายข้ามชาติ ความมั่นคงทางทะเล เป็นต้น และทั้งสองประเทศมีความพร้อมที่จะเรียนรู้ศึกษาร่วมกันเพื่อพัฒนาอุตสาหกรรมป้องกันประเทศ
รมช.กห.ไทย ได้กล่าวขอบคุณที่ทางฟิลิปปินส์ได้มาเยี่ยมเยือนและชื่นชมการบริหารจัดการโควิดของฟิลิปปินส์ซึ่งจะเป็นการส่งเสริมการท่องเที่ยวระหว่างกัน และได้ขอบคุณความร่วมมือทางทหารระหว่างสองประเทศทั้งด้านการและฝึกศึกษาในหลักสูตรต่างๆ และประเทศไทยมีความพร้อมในการส่งเสริมอุตสาหกรรมป้องกันประเทศ โดยกระทรวงกลาโหมมีนโยบายส่งเสริมในโครงการเขตพัฒนาพิเศษภาคตะวันออกเพื่อให้เกิดการถ่ายทอดเทคโนโลยีและนําประเทศไปสู่การพึ่งพาตนเองได้ และได้เชิญ ฟิลิปปินส์มาร่วมลงทุนในเขตพัฒนาพิเศษภาคตะวันออกด้วย
รมช.กห.ฟิลิปปินส์ ได้กล่าวขอบคุณในการต้อนรับและชื่นชมไทยในด้านการพัฒนาอุตสาหกรรมป้องกันประเทศ และพร้อมที่จะเรียนรู้ไปด้วยกันในปัญหาของอาเซียนร่วมกัน เพราะทั้งสองประเทศมีบริบทแวดล้อมคล้ายครึ่งกัน และขอบคุณไทยที่ได้เชิญมาร่วมงาน Defense&Security2022 ที่ไทยจะจัดขึ้นในเดือนสิงหาคม สําหรับฟิลิปปินส์มีความพร้อมที่จะขับเคลื่อนความร่วมมือ ด้านความมั่นคงเพื่อให้บรรลุเป้าหมายอย่างเป็นรูปธรรม
รัฐบาลไทย-ข่าวทำเนียบรัฐบาล-พม. เริ่มเปิดรับฟังความคิดเห็น ร่าง พ.ร.บ.การดำเนินกิจกรรมขององค์กรไม่แสวงหากำไร พ.ศ....
วันพฤหัสบดีที่ 27 มกราคม 2565
พม. เริ่มเปิดรับฟังความคิดเห็น ร่าง พ.ร.บ.การดําเนินกิจกรรมขององค์กรไม่แสวงหากําไร พ.ศ....
พม. เริ่มเปิดรับฟังความคิดเห็น ร่าง พ.ร.บ.การดําเนินกิจกรรมขององค์กรไม่แสวงหากําไร พ.ศ....
เมื่อวันที่ 26 ม.ค. 65เวลา 13.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)ได้มอบแนวทางการรับฟังความคิดเห็น (ร่าง) พระราชบัญญัติการดําเนินกิจกรรมขององค์กรไม่แสวงหากําไร พ.ศ.... แก่หน่วยงานของกระทรวง พม. ทั่วประเทศ ผ่านระบบ Zoom Cloud Meeting
นายจุติ กล่าวว่า รัฐบาลได้ให้ความสําคัญกับ พ.ร.บ.ดําเนินกิจกรรมขององค์กรไม่แสวงหากําไร พ.ศ.... โดยมอบหมายให้กระทรวง พม. เปิดรับฟังความคิดเห็นจากผู้มีส่วนได้ส่วนเสียจาก พ.ร.บ.ฉบับนี้ ซึ่งตนได้กําชับหน่วยงานกระทรวง พม. ทั่วประเทศ จัดรับฟังความคิดเห็น โดยเน้น “ฟังมากกว่าพูด” บันทึกทุกความคิดเห็น ไม่มีการชี้นําโดยเด็ดขาด นอกจากนี้ กระทรวง พม. ได้เปิดช่องทางเพื่อรับฟังความคิดเห็นไว้ ดังนี้
1) ผ่าน 3 เว็บไซต์หลัก ได้แก่ www.law.go.th ระบบกลางทางกฎหมาย www.m-society.go.th กระทรวง พม. และ www.dsdw.go.th กรมพัฒนาสังคมและสวัสดิการ
2) ผ่านไปรษณีย์ หรือ อีเมลล์ npo.draff@gmail.com
3) การประชุมรับฟังความคิดเห็นผ่านระบบ Zoom (ภายใน 1-20 กุมภาพันธ์ 2565) ได้แก่ อาสาสมัครพัฒนาสังคมและความมั่นคงของมนุษย์ เครือข่าย NGOs องค์กรสาธารณประโยชน์ เครือข่ายเด็กและเยาวชน คนพิการ ผู้สูงอายุ สตรี ครอบครัว และเครือข่ายสภาองค์กรชุมชน
4) การรับฟังความคิดเห็นระดับพื้นที่ โดยสํานักงานพัฒนาสังคมและความมั่นคงของมนุษย์จังหวัดร่วมกับเครือข่าย
สําหรับการวิเคราะห์ผลกระทบที่อาจเกิดขึ้นจากการตรากฎหมายในครั้งนี้ ต้องพิจารณาอย่างรอบด้าน เป็นระบบ และเปิดเผยผลการรับฟังความคิดเห็นและผลการวิเคราะห์แก่ประชาชนและองค์กรที่เกี่ยวข้องอย่างโปร่งใส ก่อนเสนอคณะรัฐมนตรีพิจารณาต่อไป
รัฐบาลไทย-ข่าวทำเนียบรัฐบาล-กทม. เพิ่มเตียงไอซียูต่อเนื่อง รองรับผู้ป่วยสีแดง
วันอาทิตย์ที่ 8 สิงหาคม 2564
กทม. เพิ่มเตียงไอซียูต่อเนื่อง รองรับผู้ป่วยสีแดง
....
กทม. เร่งเพิ่มเตียงรองรับผู้ป่วยโควิด-19 ที่มีอาการรุนแรงระดับสีแดงในพื้นที่ต่าง ๆ สําหรับที่ศูนย์การเรียนรู้โรงพยาบาลราชพิพัฒน์ ได้ปรับห้องที่ใช้รับรักษาผู้ป่วยเป็น Modular ICU ขณะนี้มีเตียงไอซียูรวม 40 เตียง
.
นอกจากนี้กําลังปรับพื้นที่สร้างห้องความดันลบ เพื่อรองรับผู้ป่วยสีแดงเพิ่มเติมอีก 40 เตียง ซึ่งจะทําให้ทั่ว กทม.มีเตียงสําหรับผู้ป่วยสีแดง รวมเป็น 165 เตียง
.
Modular ICU เป็นห้องรักษาผู้ป่วยที่มีประสิทธิภาพเทียบเท่า ICU ในโรงพยาบาลขนาดใหญ่ มีอุปกรณ์ทางการแพทย์ ทั้งเครื่องช่วยหายใจ เครื่องติดตามสัญญาณชีพ การให้ออกซิเจน ระบบการสื่อสาร และมีห้องความดันลบ และมีทีมแพทย์คอยดูแลอย่างใกล้ชิด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ลุงป้อม กำชับมหาดไทยร่วมหน่วยเกี่ยวข้อง ป้องกันปราบปรามค้ามนุษย์ต่อเนื่อง ให้หมดสิ้นไป
วันศุกร์ที่ 28 มกราคม 2565
ลุงป้อม กําชับมหาดไทยร่วมหน่วยเกี่ยวข้อง ป้องกันปราบปรามค้ามนุษย์ต่อเนื่อง ให้หมดสิ้นไป
ลุงป้อม กําชับมหาดไทยร่วมหน่วยเกี่ยวข้อง ป้องกันปราบปรามค้ามนุษย์ต่อเนื่อง ให้หมดสิ้นไป
วันนี้ (28 ม.ค. 65) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า พลเอก ประวิตร วงษ์สุวรรณ รองนายกรัฐมนตรี มีความห่วงใยและติดตามการดําเนินงานของหน่วยงานที่เกี่ยวข้องในเรื่องดังกล่าวอย่างต่อเนื่อง และได้สั่งการให้กระทรวงมหาดไทยบูรณาการการทํางานร่วมกับหน่วยงานที่เกี่ยวข้อง เพื่อกําจัดกระบวนการการค้ามนุษย์ในประเทศอย่างเป็นรูปธรรม โดย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้สั่งการและกําชับให้ใช้ทุกกลไกของกระทรวงมหาดไทย ดําเนินการอย่างจริงจังต่อเนื่อง เพื่อลดอุปสงค์ (Demand Side) และอุปทาน (Supply Side) ของขบวนการค้ามนุษย์ให้หมดไปจากประเทศไทย
นายสุทธิพงษ์ จุลเจริญ ปลัดกระทรวงมหาดไทย กล่าวว่า ตนได้สั่งการให้ผู้ว่าราชการจังหวัดทุกจังหวัด กําชับและให้ความสําคัญกับการป้องกันและปราบปรามการค้ามนุษย์ ด้วยการเข้มงวดในประเด็นด้านการข่าว การสืบหาข่าวสารสําคัญในพื้นที่ การติดตามและประเมินสถานการณ์การค้ามนุษย์ภายในจังหวัดอย่างใกล้ชิด โดยเฉพาะอย่างยิ่งจังหวัดที่มีความเกี่ยวข้องกับการใช้แรงงานประมง และเน้นย้ํากําชับไม่ให้ข้าราชการและเจ้าหน้าที่ทุกระดับเข้าไปมีส่วนเกี่ยวข้องกับการค้ามนุษย์ และให้ดําเนินงานในเชิงบูรณาการร่วมกับหน่วยงานที่เกี่ยวข้อง เพื่อให้การปฏิบัติงานด้านการป้องกันและปราบปรามการค้ามนุษย์เป็นไปอย่างมีประสิทธิภาพ ถูกต้องตามกฎหมายและระเบียบ และสอดคล้องกับแนวนโยบายที่เกี่ยวข้อง
สําหรับผลการดําเนินงานในด้านการจับกุมผู้กระทําความผิดการค้ามนุษย์ของกระทรวงมหาดไทย โดยกรมการปกครอง ตั้งแต่เดือนตุลาคม 2563 - ธันวาคม 2564 ได้ดําเนินคดีผู้กระทําความผิด จํานวน 8 คดี จับกุมผู้กระทําความผิดฐานค้ามนุษย์จํานวน 8 ราย และช่วยเหลือผู้เสียหายจากกระบวนการค้ามนุษย์จํานวน 5 ราย นอกจากนี้ ในด้านมนุษยธรรม ได้มีประกาศกระทรวงมหาดไทย อนุญาตให้คนต่างด้าวอยู่ในราชอาณาจักรเป็นกรณีพิเศษ สําหรับผู้เสียหายจากการค้ามนุษย์ ซึ่งเป็นหนึ่งในกลไกสําหรับการช่วยเหลือเหยื่อจากการค้ามนุษย์ที่สําคัญ โดยให้ห้วงสถานการณ์การแพร่ระบาดของโรคติดเชื้อไวรัสโคโรนา 2019 ตั้งแต่เดือนตุลาคม 2563 – ธันวาคม 2564 ได้อนุญาตให้กลุ่มคนต่างด้าวซึ่งเป็นผู้เสียหายจากการค้ามนุษย์อยู่ในราชอาณาจักรเป็นกรณีพิเศษ รวม 81 ราย
“กระทรวงมหาดไทย มีความมุ่งมั่นในการบูรณาการการทํางานระหว่างกันกับหน่วยงานที่เกี่ยวข้อง เพื่อลดอุปสงค์ (Demand Side) และอุปทาน (Supply Side) ของขบวนการค้ามนุษย์ เร่งปราบปรามและจับกุมผู้กระทําความผิด พร้อมดําเนินการตามหลักมนุษยธรรมกับเหยื่อจากการค้ามนุษย์ตามนโยบายรัฐบาล เพื่อให้ประเทศไทยได้รับการปรับเป็น Tier 2 ในรอบรายงานสถานการณ์การค้ามนุษย์ในปีถัดไป และขบวนการค้ามนุษย์หมดไปจากสังคมไทยอย่างยั่งยืน” นายสุทธิพงษ์ฯ กล่าวในตอนท้าย